ΑΠΌΦΑΣΗ ΤΗΣ ΕΠΙΤΡΟΠΉΣ της 17ης Μαρτίου 2010 για την τροποποίηση της απόφασης 2005/176/ΕΚ για τον καθορισμό της κωδικοποιημένης μορφής και των κωδικών όσον αφορά τη γνωστοποίηση ασθενειών ζώων σύμφωνα με την οδηγία 82/894/ΕΟΚ του Συμβουλίου [κοινοποιηθείσα υπό τον αριθμό Ε(2010) 1585] (Κείμενο που παρουσιάζει ενδιαφέρον για τον ΕΟΧ) (2010/160/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα (1), και ιδίως το άρθρο 5 παράγραφος 1, Εκτιμώντας τα ακόλουθα: (1) Η οδηγία 82/894/ΕΟΚ αφορά κοινοποιήσεις σχετικά με την εμφάνιση των ασθενειών των ζώων που αναφέρονται στο παράρτημα Ι. (2) Η απόφαση 2005/176/ΕΚ της Επιτροπής (2) καθορίζει την κωδικοποιημένη μορφή και τους κωδικούς όσον αφορά τη γνωστοποίηση των ασθενειών των ζώων σύμφωνα με την οδηγία 82/894/ΕΟΚ του Συμβουλίου. Τα παραρτήματα X/09 και X/11 αυτής της απόφασης περιλαμβάνουν τους κωδικούς για τις κτηνιατρικές περιοχές στη Δανία και την Ισπανία, αντίστοιχα. (3) Η Δανία και η Ισπανία προσάρμοσαν τις ονομασίες και τα όρια των κτηνιατρικών περιφερειών τους. Οι προσαρμογές σε αυτές τις περιφέρειες επηρεάζουν το σύστημα γνωστοποίησης των ασθενειών των ζώων. Συνεπώς, οι περιφέρειες που περιλαμβάνονται επί του παρόντος στο σύστημα γνωστοποίησης πρέπει να αντικατασταθούν από τις νέες περιφέρειες. Κατά συνέπεια, τα παραρτήματα X/09 και X/11 της απόφασης 2005/176/ΕΚ ενδείκνυται να τροποποιηθούν ανάλογα. (4) Συνεπώς, η απόφαση 2005/176/ΕΚ πρέπει να τροποποιηθεί ανάλογα. (5) Για την προστασία του απόρρητου χαρακτήρα των διαβιβαζόμενων πληροφοριών, τα παραρτήματα της παρούσας απόφασης δεν πρέπει να δημοσιευθούν στην Επίσημη Εφημερίδα της Ευρωπαϊκής Ένωσης. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2005/176/ΕΚ τροποποιείται ως ακολούθως: 1) Το παράρτημα X/09 αντικαθίσταται από το κείμενο του παραρτήματος I της παρούσας απόφασης. 2) Το παράρτημα X/11 αντικαθίσταται από το κείμενο του παραρτήματος ΙΙ της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 17 Μαρτίου 2010.

[Source: multi_eurlex | Tokens: 2074]